laion/Wikipedia-Exotic huggingface dataset:
ספריית הרמן למדעי הטבע

ספריית הרמן למדעי הטבע היא הספרייה האקדמית המרכזית של הפקולטה למדעי הטבע באוניברסיטה העברית בירושלים. הספרייה ממוקמת בקריית אדמונד י. ספרא בגבעת רם וקרויה על שמו של ד"ר אברהם הרמן, מנשיאי האוניברסיטה העברית. בניין הספרייה תוכנן על ידי האדריכלים אברהם יסקי ושמעון פובזנר והוא הוקם בשנת 1957 ונקרא במקור בניין בית הספר לכלכלה ולמדעי החברה על שם אליעזר קפלן. המבנה המקורי של הספרייה היה בעל שתי קומות, מעל עמודים, במתכונת קופסתית-מלבנית ישרת זווית. קומת הכניסה כללה רצף עמודים עגולים וקירות זכוכית. כיום מבנה הספרייה כולל חמש קומות. קומת הכניסה מכילה את דלפק ההשאלה המספק שירותי השאלה לסגל האקדמי, לסטודנטים ולעובדי האוניברסיטה העברית. קומה מינוס אחת כוללת מרכז מידע ספרייתי על שם ברל ואגנס גינגס. במרכז המידע אזורי למידה, חדרי למידה, כיתת מחשבים וקפיטריה. הקומה כוללת גם חדרי לימוד בקבוצות, חדר אתנחתא לרווחת הסטודנטים, סורקים, מדפסות ומכונות צילום. קומה מינוס אחת A מכילה ספרי לימוד, ספרי יעץ, עבודות מוסמך ודוקטורט וכן מילונים. קומה 1 מכילה אזור למידה שקט, אזור למידה בצוותא, עמדות מחשבים. מבנה הספרייה מונגש לאוכלוסייה בעלת צרכים מיוחדים: הכניסה הראשית מותאמת למשתמשים בכיסא גלגלים. כל אזורי השירות בספרייה נגישים גם למוגבלי תנועה והמעלית בבניין מאפשרת נגישות לכל אולמות הקריאה. בספרייה קיימים גם עזרי נגישות הכוללים תוכנה להגדלת טקסט ותוכנות הקראה באנגלית המותקנות בכל מחשבי הספרייה. מכשיר HD CLEAR VIEW טמ"ס (טלוויזיה במעגל סגור) נמצא בקומה מינוס 1. אוספי הספרייה המרכזיים שייכים לתחומי הפיזיקה, כימיה, מדעי החיים, מדעי כדור הארץ והוראת המדעים. אוספי הספרייה כוללים מעל ל-300,000 פריטים שונים הכוללים ספרי לימוד ומחקר, ספרי יעץ, כתבי עת ועבודות גמר. חלק גדול מאוספי הספרייה הוא מקוון וכולל גישה למאגרי מידע עדכניים, כתבי עת אלקטרונים, ספרים אלקטרונים, תקליטורים וסרטי DVD. הספרייה גם מספקת שירותי השאלה של מחשבים ניידים, מטענים, מודלים בכימיה, מילוניות אלקטרוניות וציוד היקפי למחשבים. הזכאים להשתמש בשירות ההשאלה הם חברי קהילת האוניברסיטה העברית, סטודנטים וסגל מאוניברסיטאות אחרות בהתאם לתקנון. כחלק משירותי הספרייה, ניתן גם לקבל הדרכות אישיות וקבוצתיות בנושא שימוש במאגרי מידע, עיתונות אלקטרונית וחיפושים מתקדמים בקטלוג הספרייה. קיימת האפשרות לשירות הזמנת פרסומים בארץ ומחו"ל- השאלה בין ספרייתית, שהוא שירות הניתן בתשלום לבעלי כרטיס קורא תקף בספרייה. אתר האינטרנט הרשמי של ספריית הרמן למדעי הטבע דוד קרויאנקר, קריית אדמונד י. ספרא גבעת רם תכנון ואדריכלות 1953–2002, דוד קרויאנקר והאוניברסיטה העברית, 2002 שירותי הספרייה, ספריית הרמן למדעי הטבע
יחסי ארצות הברית – סנט לוסיה

יחסי ארצות הברית–סנט לוסיה הם היחסים הדו-צדדיים, הפוליטיים, השיתופיים והמדיניים שבין ארצות הברית ובין סנט לוסיה. לארי לאון פאלמר מכהן כיום כשגריר ארצות הברית בסנט לוסיה. ארצות הברית תומכת במאמציה של ממשלת סנט לוסיה להרחיב את הבסיס הכלכלי שלה. ממשלת סנט לוסיה שיתפה פעולה עם ארצות הברית בבעיות ביטחוניות. הסיוע האמריקני מועבר בעיקר באמצעות סוכנויות רב-צדדיות, כגון הבנק העולמי ומשרד הסוכנות האמריקנית לפיתוח בינלאומי בברידג'טאון, ברבדוס. לחיל השלום, שמפקדתו המזרחית של הקאריביים ממוקמת בסנט לוסיה, יש 22 מתנדבים בה, שעיקרם פיתוח עסקי, חינוך ובריאות. תוכניות סיוע ביטחוני של ארצות הברית מספקות הכשרה מוגבלת ליחידת השירותים הצבאיים למחצה, ולמשמר החופים. בנוסף, סנט לוסיה מקבלת סיוע אמריקני נגד סמים ובפרויקטים לבנייה אזרחית הומניטרית. סנט לוסיה וארצות הברית משתפות פעולה במאבק בפשיעה בינלאומית ובסחר בסמים. סנט לוסיה היא נקודת מעבר מושכת לסוחרים בגלל מיקומה. שתי הממשלות חתמו על הסכמים בילטרליים שונים, כולל הסכם אכיפת חוק ימי, הסכם סיוע משפטי הדדי ואמנת הסגרה. יותר אמריקנים מבקרים בסנט לוסיה מכל קבוצת לאום אחרת. בשנת 2005, מספר התיירים המבקרים הסתכם כמעל ל-700,000, בעיקר מארצות הברית, מבריטניה, ומהקהילייה הקריבית. ארצות הברית אינה מקיימת נוכחות דיפלומטית בסנט לוסיה. השגריר ופקידי השגרירות הם תושבי ברבדוס ולעיתים קרובות נוסעים לסנט לוסיה. ו. פ. גארזה הוא סגן ראש המשלחת, איאן קמפבל הוא היועץ המדיני/כלכלי, קלייד הווארד הבן הוא הקונסול הכללי, ג'ייק אלר הוא נספח העבודה האזורי והקצין לעניינים מסחריים, ג'ון רוברטס הוא קצין יחסי הציבור, וקייט ראפטרי הוא מנהלת חיל השלום. הסכם הסחר החופשי הצפון אמריקאי הקהילה הקריבית יחסי החוץ של ארצות הברית יחסי ארצות הברית–סנט קיטס ונוויס יחסי ארצות הברית–גרנדה מדיה וקבצים בנושא יחסי ארצות הברית – סנט לוסיה בוויקישיתוף ההיסטוריה של יחסי ארצות-הברית–סנט לוסיה מחלקת המדינה של ארצות הברית - סנט לוסיה
אוניברסיטת ג'ורג'יה

אוניברסיטת ג'ורג'יה (באנגלית: University of Georgia; בראשי תיבות: UGA או בקיצור: Georgia) היא אוניברסיטה ציבורית באת'נס שבמדינת ג'ורג'יה בארצות הברית. האוניברסיטה הוקמה ב-1785 ולומדים בה נכון ל-2021 כ-40,118 סטודנטים. הכרזה על הקמת האוניברסיטה כאוניברסיטה ציבורית של מדינת ג'ורג'יה התקיימה ב-27 בינואר 1785. בפברואר 1786 התכנס לראשונה חבר הנאמנים של האוניברסיטה ונבחר הנשיא הראשון אברהם בולדווין. ב-1801 נבחר אתר הפעילות והחלו הליכי הבנייה. המבנה הראשון נקרא פרנקלין קולג' על שם הנשיא בנג'מין פרנקלין וכיום ידוע בשם "הקולג' הישן" (Old College). ב-1804 סיימה הקבוצה הראשונה של בוגרים את לימודיה באוניברסיטה. האוניברסיטה כוללת 18 קולג'ים ובתי ספר: קולג' פרנקלין לאמנות ומדעים (אנ') (1801) הקולג' למדעי החקלאות והסביבה (אנ') (1859) בית הספר למשפטים (אנ') (1859) הקולג' לרוקחות (אנ') (1903) בית הספר ליערנות ומשאבים טבעיים (אנ') (1906) הקולג' לחינוך (1910) בית הספר ללימודים מתקדמים (אנ') (1910) הקולג' למנהל עסקים (אנ') (1912) הקולג' לעיתונאות ותקשורת המונים (אנ') (1915) הקולג' למדעי המשפחה והצרכן (אנ') (1933) הקולג' לרפואה וטרינרית (אנ') (1946) בית הספר לעבודה סוציאלית (אנ') (1964) הקולג' לסביבה ועיצוב (אנ') (1969) בית הספר ליחסי ציבור ויחסים בין-לאומיים (אנ') (2001) בית הספר לאקולוגיה (אנ') (2001) הקולג' לבריאות הציבור (אנ') (2007) הקולג' להנדסה (אנ') (2012) בית הספר למחשוב (2022) דירוג שאנגחאי: מקום 201–300 (2023) Times Higher Education: מקום 351–400 (2024) דירוג QS לאוניברסיטאות: מקום 601–650 (2024) מדיה וקבצים בנושא אוניברסיטת ג'ורג'יה בוויקישיתוף אתר האינטרנט הרשמי של אוניברסיטת ג'ורג'יה (באנגלית) אוניברסיטת ג'ורג'יה, ברשת החברתית פייסבוק אוניברסיטת ג'ורג'יה, ברשת החברתית אקס (טוויטר) אוניברסיטת ג'ורג'יה, ברשת החברתית אינסטגרם אוניברסיטת ג'ורג'יה, באתר אנציקלופדיה בריטניקה (באנגלית)
ג'ונתן מסטל

ג'ונתן מסטל (באנגלית: Jonathan Mestel;‏ נולד ב-13 במרץ 1957, קיימברידג' בריטניה) הוא שחמטאי אנגלי ממוצא יהודי בדרגת רב אמן ופרופסור למתמטיקה באימפריאל קולג' בלונדון. היה אלוף העולם לצעירים בשנת 1974 ואלוף אנגליה בשחמט שלוש פעמים. אביו של ג'ונתן מסטל לימד מתמטיקה באוניברסיטת קיימברידג'. בשנת 1974 הוא זכה באליפות העולם צעירים ובשנת 1975 זכה במקום השלישי. בשנים 1976, 1983 ו-1988 זכה באליפות אנגליה. בנבחרת אנגליה בשחמט שכללה בין היתר גם ג'ון ספילמן ודייוויד גודמן הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי. הוא היה חבר נבחרת אנגליה באליפויות העולם ופעמיים זכה איתה במקום השלישי (1985 ו-1989). מסטל בוגר אוניברסיטת קיימברידג' במתמטיקה ובהמשך סיים דוקטורט. פרופסור למתמטיקה באימפריאל קולג' בלונדון. 1977 - אמן בינלאומי 1982 - רב-אמן. בין השנים 1976 ל-1988 השתתף ג'ונתן מסטל ב-6 אולימפיאדות שחמט: מדיה וקבצים בנושא ג'ונתן מסטל בוויקישיתוף ג'ונתן מסטל, באתר פרויקט הגנאלוגיה במתמטיקה ג'ונתן מסטל, באתר צ'סגיימס (באנגלית) ג'ונתן מסטל, באתר פיד"ה (באנגלית) דף הבית של ג'ונתן מסטל באתר אימפריאל קולג' Mestel, Andrew Jonathan - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
פחמן משודרג

פחמן משודרג (באנגלית: Altered Carbon, כלומר ״פחמן שעבר שינוי״) הוא ספר מדע בדיוני מאת ריצ'רד מורגן שראה אור בשנת 2002. העלילה מתרחשת בסן פרנסיסקו של 2500, בעולם שבו הנפש האנושית יושבת בתוך מחסנית מוח (cortical Stack) והגוף הוא רק מעטפת חיצונית. הנפש הדיגיטלית יכולה לנדוד בין גופים ביולוגיים שונים, טבעיים ומשודרגים, וסביבות וירטואליות. הספר זכה בפרס פיליפ ק. דיק לנובלה הטובה ביותר לשנת 2003. הספר עובד לסדרת טלוויזיה באותו השם שעלתה בשנת 2018 בנטפליקס. הסיפור בנוי בתבנית הקלאסית של בלש אפל, עם כל המוטיבים הקלאסיים של הז'אנר: הגיבור נוכרי ומנודה, פושע משוחרר וזר בעיר. הוא מין נֵפֶל, מפסידן שלאף אחד לא אכפת ממנו, ותחושת הניכור שלו מפעפעת לכל אורך הספר. הוא מחפש תשובות בתחתית בקבוק וויסקי ושואל שאלות עם אקדח. הוא אינו גיבור ומונע מתוך נקמה, תאוות בצע ותשוקה, והגבולות המוסריים שלו נזילים. למרות שהוא אנטי גיבור, הקוראים מזדהים איתו ורוצים שינצח, גם אם זה לא יוביל אותו לשום מקום. לתוך התבנית הקלאסית מורגן מוזג תמהיל עתידני סייברפאנקי קשוח משולב בביקורת חברתית נוקבת על מעמדות וכוח. הטכנולוגיה אולי מקדמת בגדול את האנושות, אבל מקדמת בעיקר את העשירים ובעלי האמצעים, וככל שהטכנולוגיה מתקדמת יותר הפער המעמדי מתרחב. בעולם של פחמן משודרג הפער קיצוני ביותר מפני שהכסף יכול לקנות מפלט מהמוות, ומי שנשאר בחיים לאורך זמן יכול לצבור עוד ועוד כוח ומעמד, להגדיל את הפער ולהפוך כמעט לגזע חדש, שעדיין כבול בכל החולשות האנושיות הרגילות. הסיפור מסופר בגוף ראשון על ידי טאקשי קובאץ' ששוגר מאות שנות אור לכדור הארץ לפתור תעלומת רצח. אבל קובאץ' אינו בלש או חייל - הוא הרבה יותר מזה. קובאץ' הוא שליח (Envoy) לשעבר, מעין חייל\סוכן סמוי\בריון של חיל החסות, עם הכשרה ייחודית שמאפשרת לו לתפקד היטב בסביבות לא מוכרות שהוא נזרק אליהן מתוקף תפקידו. העלילה מובילה את הקורא לגלות את העולם ואת העבר של קובאץ' שלב אחר שלב, וכצפוי בבלש אפל שולחת את הגיבור לתהומות רפש אנושי וחברתי, שלו ושל אחרים. לא במפתיע תהליך הגילוי עמוס באלימות וסקס, ומורגן ספג ביקורת רבה על הכתיבה הבוטה והלא מתפשרת של שני האלמנטים הבסיסיים של התודעה האנושית. סצנה קשה במיוחד של עינוי וירטואלי הובילה מבקרים להאשים את מורגן ב-"פורנו עינויים", ועל כך ענה מורגן שהסצנה מבוססת על תיאורי עינויים במדינות מוסלמיות מדו"ח של אמנסטי אינטרנשיונל שהרתיחו את דמו. ההפרדה בין הנפש לגוף מפעפעת לאורך כל הספר, מהמעבר של התודעה בין גוף לגוף וגם לסביבות וירטואליות. מורגן ממחיש את הניתוק בכך שהוא מתאר פעילויות אנושיות במונחים מכניים ופעולות מכניות במונחים אנושים, ובכך יוצר טשטוש בין העולמות והמשחק בין הניתוק והמיזוג בין הנפש (התוכנה) שרוכבת על הגוף (החומרה) זורק את הקורא ללא הרף לשאלות הפילוסופיות עתיקות היומין של גוף ונפש, והאם באמת ניתן להפריד בין השתיים, ועד כמה הנפש יכולה לשלוט בגוף וכמה הגוף בעצם שולט על הנפש דרך הביולוגיה, בין אם היא ממשית או וירטואלית. ריצ'רד מורגן, פחמן משודרג (טאקשי קובאץ', 1), תרגום: יוסי חלד, עריכת תרגום: מיקי מלץ, נתניה: שטיינהרט שרב מוציאים לאור, 2018. זהרה רון, ‏סדרה וספר לשבת: על המותחן הדיסטופי "פחמן משודרג", באתר גלובס, 3 במרץ 2018 פחמן משודרג, באתר OCLC (באנגלית)
יחסי ארצות הברית – סנט וינסנט והגרנדינים

יחסי ארצות הברית–סנט וינסנט והגרנדינים הם היחסים הדו-צדדיים, השיתופיים, הפוליטיים והמדיניים בין ארצות הברית וסנט וינסנט והגרנדינים. לארצות הברית ולסנט וינסנט יש יחסים בילטרליים מוצקים. שתי הממשלות עוסקות בהשמדת גידול מקומי במריחואנה ובמאבק בסחר בסמים. ב-1995 חתמו ארצות הברית וסנט וינסנט על הסכם אכיפת חוק ימי. ב-1996 חתמה ממשלת סנט וינסנט והגרנדינים על הסכם הסגרה עם ארצות הברית. בשנת 1997 חתמו שתי המדינות על הסכם סיוע משפטי הדדי.  ארצות הברית תומכת בממשלת סנט וינסנט והגרנדינים ובמאמציה להרחיב את הבסיס הכלכלי שלה ולספק רמת חיים גבוהה יותר לאזרחיה. הסיוע האמריקני מתועל בעיקר באמצעות סוכנויות רב-צדדיות כמו הבנק העולמי. לארצות הברית יש 10 מתנדבים של חיל השלום בסנט וינסנט והגרנדינים, שעובדים בחינוך האוריינות הראשוני. צבא ארצות הברית אף מספק סיוע באמצעות בנייה ופרויקטים אזרחיים הומניטריים. מספר קטן יחסית של אמריקאים - פחות מ-1,000, מתגוררים באיים. לארצות הברית אין נוכחות רשמית בסנט וינסנט, למעט משרד חיל השלום. השגריר ופקידי השגרירות הם תושבי ברבדוס ולעיתים קרובות נוסעים סנט וינסנט. שגרירות ארצות הברית כוללת, בין היתר: שגרירת ארצות הברית - לינדה ס. טאגליאטלה  סגן ראש המשלחת - ו. פ. גארזה יועץ פוליטי/כלכלי - איאן קמפבל קונסול כללי - קלייד הווארד ג'וניור נספח עבודה אזורי - ג'ייק אדלר עניינים מסחריים - ג'ייק אדלר קצין יחסי ציבור - ג'ון רוברטס מנהלת חיל השלום מנהל - קייט ראפטרי הסכם הסחר החופשי הצפון אמריקאי הקריביים הקהילה יחסי החוץ של ארצות הברית יחסי ארצות הברית–סנט לוסיה יחסי ארצות הברית–סנט קיטס ונוויס מדיה וקבצים בנושא יחסי ארצות הברית – סנט וינסנט והגרנדינים בוויקישיתוף ההיסטוריה של יחסי ארצות-הברית–סנט וינסנט והגרנדינים מחלקת המדינה של ארצות הברית - סנט וינסנט והגרנדינים
בושידו (קומיקס)

בושידו (באנגלית: Bushido) היה דמות בדיונית של גיבור על שהופיע בחוברות הקומיקס הטיטאנים הצעירים ביקום DC קומיקס. בושידו הוא האלטר אגו של ריוקו אורסונו, מתבגר יפני שנהפך לבושידו לאחר מות אמו, מעשה שמלווה היסטוריה ארוכה של שושלת משפחתית בה חיו גיבורים מכובדים. הוא פגש לראשונה בקבוצת הטיטאנים הצעירים כאשר אלה הגיעו ליפן כדי לשחרר את חברם לקבוצה ביסט בוי מהשפעתו של השד טנגו. בהמשך, הוא הצטרף לקבוצת "הטיטאנים ל.א." זמן קצר לפני התפרקותם, ובאירועי "יום הדין" נלחם בשדים שיצאו ממעמקי הגיהנום. באירועי המשבר האינסופי של שנים 2005–2006, הוא נלחם יחד עם חברי הקבוצה בסופרבוי פריים נטול הרסן, שהשתמש בראיית החום שלו כדי לקרוע אותו לגזרים. במהלך אירועי "הלילה האפל ביותר", בושידו קם לתחייה כחבר חיל הפקחים השחורים יחד עם גיבורים אחרים שמתו בידי סופרבוי פריים. הוא עושה את דרכו לעבר כדור הארץ כדי להתעמר בסופרבוי פריים, אך זה האחרון משמיד אותם בעזרת טבעת הכוח השחורה. בושידו הופיע בעונה החמישית של הסדרה המצוירת הטיטאנים בפרק "קוראים לכל הטיטאנים", שם הוא מתואר כסמוראי צעיר ושקט, כשהוא פוגש את רובין והופך לחבר כבוד בקבוצה. נראה כי הכוח היחידי שלו הוא מיומנות בחרב, לאחר זמן קצר שבו נהפך בושידו לחבר מכובד הוא נקלע למארב על ידי קאטארוהו. למרות מיומנותיו בחרב הוא לא מסוגל להביס את קאטרוהו, ומוקפא יחדיו עם הרבה טיטאנים אחרים. לאחר זמן מה הוא משוחרר עם כל הטיטאנים על ידי מאס ומצטרף לקרב. דף הדמות בפרויקט ויקיה של DC קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
קברן (פירושונים)

האם התכוונתם ל... קברן – אדם המספק שירותי קבורה וטיפול בגופות קברן (עיר) – עיר ביוון העתיקה, באזור אנטוליה (כיום בטורקיה) קברן (אל) (אנ') – אל נהר במיתולוגיה היוונית מארק קאלאווי (ידוע בשם דמותו, "הקברן") – מתאבק אמריקאי כוורן (גם: דבוראי) – אדם עוסק בגידול דבורים
קאוואי (שיר)

קאוואי (מיפנית: קאוואיי, カワイ, מעוצב: KAWAII) הוא שיר שנכתב, הולחן ובוצע על ידי הצמד הישראלי סטטיק ובן-אל תבורי ויצא לאור ב-6 במאי 2018. השיר יצא לאור ב-6 במאי 2018, כסינגל התשיעי של הצמד. את השיר הוציאו סטטיק ובן-אל תבורי כחמישה חודשים לאחר שהוציא את השיר "נמסטה". שם השיר הוא כשם המושג היפני קאוואיי, שפירושו "חמוד". בשיר מילים נוספות שמקורן בשפה היפנית, בהן: נונצ'קות, סומו, אוריגמי, אסאי וסמוראי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הקליפ ממשיך את הקו הכמעט חתרני של הקליפים הקודמים של הצמד ושוב מעלה המון שאלות ומסרים חבויים הנותנים לצופה הזדמנות לפרש את הסיפור והמשמעויות שעומדות מאחוריו. גם הפעם, הצופים יכולים לראות שילוב של אייקונים תרבותיים שהוחדרו והחיבור בין העולמות השונים בלי להשתייך באופן מובהק לתרבות אחת (יפן, סין, קוריאה, ישראל). מצד אחד, נגיעות יפניות שמתכתבות עם הסגנון המוזיקלי של השיר, הר הפוג'י ופריחת הדובדבן בסצינות של בן אל. שמבטאות מעין עולם אידיאלי, כמעט פלסטיקי שמייצג הרמוניה ואת תחושות האהבה והשלום. נגיעות מהתרבות היפנית, עתידנית עם אנשים מגוונים בצבעים וגזעים שונים. מצד שני, העולם של סטטיק שמייצג עולם כוחני יותר, מעין זירת אימונים עשויה מבטון במקום אפל ומחתרתי עם חיילים שאולינים שגם הם, מגוונים ודווקא לא סינים. סנסאיי ג'ורדי (ג'ורדי ה"עדין"), שגם הפעם אמון על הפקת הסינגל – נמצא בעולם נוקשה ואין סופי, מייצג את מי שרואה את העתיד על מנת לחבר בין העולמות של סטטיק ובן אל תבורי (אזכור ליינג ויאנג) על מנת להתאחד אל מול דמות חדשה שאנו לא יודעים עליה דבר ומה היא מסמלת. שליחותיו, שהופכות לבנות הקאוואי (פירוש: "חמודה" ביפנית. מייצג זרם יפני שהתפשט בעולם אך מקורו בסין), מגיעות לעולמות של הצמד וגורמות להם להתאהב בהן וללכת בעקבותיהן בזכות הצבעים, הביישנות 'והקאווה אי' שלהן. גם פה וגם בסאונד המיוחד, יש קריינות של המשחק הידוע 'מורטל קומבט' שבאות לידי ביטוי דווקא באיורי קומיקס, מאנגה ועוד. העבודה על הקליפ ערכה כ-3 חודשים. הצילומים של הקליפ ערכו כ-24 שעות רצופות, עם כ-150 אנשי צוות שעבדו על הפרויקט. כל התפאורה בקליפ נעשתה בעבודת יד ללא הדמיות תלת מימד ממוחשבות. את הקליפ ביים רומן בוצ'אצקי, הבמאי הקבוע של הצמד. הווידאו קליפ לשיר צולם באוקראינה. זהו השיר היחיד של הצמד שהקליפ שלו צולם מחוץ לגבולות ישראל. כבר לאחר ארבעה ימים מפרסומו נספרו לקליפ כ-2 מיליון צפיות ביוטיוב. נכון לאפריל 2023 הקליפ לשיר, בערוץ היוטיוב של סטטיק ובן-אל, צבר 27.5 מיליון צפיות. סרטון השיר "קאוואי" באתר יוטיוב מילות השיר "קאוואי" באתר שירונט בן שלו, החדש של סטטיק ובן אל תבורי לא כזה חמוד, באתר הארץ, 6 במאי 2018 רז ישראלי, מה זה "קאוואי"? הצצה לחדש של סטטיק ובן-אל תבורי, באתר ישראל היום, 2 במאי 2018
נבחרת צ'כיה בהוקי קרח

נבחרת צ'כיה בהוקי קרח היא נבחרת לאומית המייצגת את צ'כיה בטורנירים בינלאומיים בהוקי קרח. מנוהלת על ידי התאחדות ההוקי קרח הצ'כית. הנבחרת זכתה שבע פעמים באליפות עולם, ובמדליית זהב במשחקים האולימפיים של שנת 1998. הקבוצה הוקמה לאחר התפרקות צ'כוסלובקיה ב-1993 ונחשבת ליורשת נבחרת צ'כוסלובקיה. נבחרת ההוקי של הרפובליקה הצ'כית היא אחת מנבחרות ההוקי הטובות בעולם, יחד עם נבחרות קנדה, רוסיה, שוודיה, פינלנד וארצות הברית המרכיבים את "מועדון השש", שש הנבחרות הטובות בעולם. צ'כיה היא אלופת העולם הנוכחית (2024). מדיה וקבצים בנושא נבחרת צ'כיה בהוקי קרח בוויקישיתוף אתר האינטרנט הרשמי של נבחרת צ'כיה בהוקי קרח (בצ'כית) נבחרת צ'כיה בהוקי קרח, ברשת החברתית פייסבוק נבחרת צ'כיה בהוקי קרח, ברשת החברתית אקס (טוויטר) נבחרת צ'כיה בהוקי קרח, ברשת החברתית אינסטגרם נבחרת צ'כיה בהוקי קרח, ברשת החברתית טיקטוק אתר הנבחרת פרופיל הנבחרת באתר IIHF אתר התאחדות ההוקי הצ'כית (בצ'כית) Czech Ice Hockey Association in conjunction with PRO-HOCKEY.CZ, Zdeněk Zikmund ערך זה הוא קצרמר בנושא הוקי קרח ובנושא צ'כיה. אתם מוזמנים לתרום לוויקיפדיה ולהרחיב אותו.
דרקון מים סיני

דרקון מים סיני או חרדון מים סיני (שם מדעי: Physignathus cocincinus) הוא מין זוחל מהסוג דרקון מים שבמשפחת החרדוניים החי בסין ובדרום-מזרח אסיה. דרקון המים הסיני מגיע לאורך של עד מטר אחד ושוקל 250–600 גרם בממוצע. הוא בעל קשקשים קוצניים בולטים בצבע ירוק בהיר, בעל זנב ארוך שמפוספס בשחור בקצהו, רגליים קצרות ורעמת קשקשים צהובים לאורך הגב. הראש גדול עם גולגולת בצורת משולש והוא בעל עיניים צהובות, עין הקודקוד קטנה בין העיניים, לסתות חזקות וסנטר דמוי-זקן, המזכיר את עור הסנטר של האיגואנה. דרקון המים יכול לחיות 10–15 שנים בטבע. דרקון המים הסיני חי על ענפי העצים ביערות הגשם של דרום-מזרח אסיה, בתאילנד, קמבודיה, וייטנאם, לאוס, בורמה ובסין והוא הופץ כמין פולש להונג קונג. הוא חי לאורך גדות אגמים וביצות ובעת סכנה הוא קופץ למים ושוחה במהירות בעזרת זנבו הרחב. דרקון המים הוא אוכל-כול, הניזון בעיקר מצמחייה אך מגוון בחרקים ופרוקי-רגליים שונים ואף בדגים, לטאות ומכרסמים קטנים שהוא מאתר. דרקון המים הסיני מגודל כחיית מחמד בתוך אקווריום בבתים רבים. מדיה וקבצים בנושא דרקון מים סיני בוויקישיתוף דרקון מים סיני, באתר ITIS (באנגלית) דרקון מים סיני, באתר NCBI (באנגלית) דרקון מים סיני, באתר Animal Diversity Web (באנגלית) דרקון מים סיני, באתר GBIF (באנגלית) דרקון מים סיני באתר הרשימה האדומה של IUCN
אז

אֵז (בצרפתית: Èze) היא עיירה וקומונה בריביירה הצרפתית בין ניס למונקו לכיוון מנטון, המהווה חלק מהמטרופולין של ניס. סביבתה של Èze אוכלסה לראשונה בסביבות 2000 לפני הספירה על ידי שבטים קלטו-ליגורים. בהר מוֹן-באסטיד (Mont Bastide) אשר ממערב לכפר נמצאו עקבות החיים העתיקים ביותר בעיר. מאוחר יותר יושב האזור על ידי הרומאים והאזכור הראשון לאתר הוא מהמאה השנייה. בשנת 1388, Èze ומחוז ניס הועמדו תחת סמכותו של בית סבויה. בשנת 1543 חיילים צרפתים וטורקיים השתלטו על האזור. פרנסואה הראשון ובני בריתו סולימאן המפואר ניהלו מלחמה נגד קרל החמישי ובית סבויה. אחרי מלחמות נפוליאון, אֵז הייתה חלק מפיימונטה-סרדיניה. בשנת 1860 הצביעו התושבים פה אחד באמצעות משאל עם בעד סיפוח לצרפת. הקומונה כוללת שלושה כפרים או רבעים שונים: אֵז-סור מֵר (Èze-sur-Mer) שעל שפת הים, הכפר הציורי אֵז וילאז' (Èze Village) בגובה כ-420 מטר, ביניהם מחבר רובע סן-לורן-ד'אֵז (Saint-Laurent-d'Èze). הגן הבוטני שיש בו קקטוסים וסוקולנטים. שביל ניטשה. מדיה וקבצים בנושא אז בוויקישיתוף אתר האינטרנט הרשמי של אז (בצרפתית) אתר התיירות של אז FRENCH MOMENTS, Èze, French Riviera ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
ג'נקשן 48

ג'נקשן 48 הוא סרט דרמה ישראלי בבימויו של אודי אלוני משנת 2016. את התסריט כתב אורן מוברמן במשותף עם תאמר נפאר, שגם שיחק בתפקיד הראשי. הסרט הוקרן בפסטיבל הסרטים הבינלאומי בברלין ה-66 וזכה בפרס חביב הקהל. כארים, צעיר ערבי תושב לוד, שעובד בשירות הלקוחות של ההוצאה לפועל, חי בין סוחרי סמים בבירת הסמים של המזרח התיכון, אבל חולם להיות מוזיקאי. העלילה מתרחשת בלוד ודמותו של כארים מבוססת על דמותו של הראפר הערבי-ישראלי תאמר נפאר (שגם משחק אותו), שכתב את התסריט יחד עם אורן מוברמן והלחין את המוזיקה לסרט (יחד עם איתמר ציגלר מבלקן ביט בוקס). אתר האינטרנט הרשמי של ג'נקשן 48 "ג'נקשן 48", במסד הנתונים הקולנועיים IMDb (באנגלית) "ג'נקשן 48", באתר AllMovie (באנגלית) "ג'נקשן 48", באתר Rotten Tomatoes (באנגלית) "ג'נקשן 48", באתר Box Office Mojo (באנגלית) "ג'נקשן 48", באתר ספר הקולנוע הישראלי "ג'נקשן 48", באתר Metacritic (באנגלית) "ג'נקשן 48", באתר אידיבי "ג'נקשן 48", במסד הנתונים הקולנועיים KinoPoisk (ברוסית) "ג'נקשן 48", במיזם "אישים" לתיעוד היצירה הישראלית ביקורות: עבד אבו שחאדה , ״ג׳נקשן 48״: מסלול של חיים בלתי אפשריים, באתר "העוקץ", 15 במאי 2016 אורי קליין, הכאוס הישראלי בעיניים של אודי אלוני, באתר הארץ, 5 במאי 2016 סלבוי ז'יז'ק, ״ג'נקשן 48״: מאבק שלא מציית לעין מערבית, באתר "העוקץ", 15 במאי 2016 "Junction 48". Berlinale. נבדק ב-16 בפברואר 2016. {{cite web}}: (עזרה) "Berlinale 2016: Panorama Celebrates Teddy Award's 30th Anniversary and Announces First Titles in Programme". Berlinale. נבדק ב-20 בדצמבר 2015. {{cite web}}: (עזרה) "Israeli Winner at Berlin Film Festival Calls Israeli Government 'Fascist' at Movie Screening". Haaretz. No. 20 February 2016. נבדק ב-22 בפברואר 2016. {{cite news}}: (עזרה) ״ג׳נקשן 48״, ביקורת, באתר סינמסקופ, 5 במאי 2016
כגרוגרת

המונח "גרוגרת" מפנה לכאן. לערך העוסק בפרי התאנה המיובש, ראו דבלה. כגרוגרת היא יחידת מידה תנאית לנפח של מוצקים שנהגה בתקופת המשנה. היא אחד משיעורי תורה ויש לה משמעות במספר תחומים הלכתיים. שיעור "כגרוגרת" הוא נפח של תאנה יבשה בינונית. שיעור "כגרוגרת" הוא השיעור המינימלי לחיוב בחלק ממלאכות שבת, ובפחות משיעור זה אין חיוב חטאת על העושה בשוגג או חיוב סקילה על העובר במזיד, אך אף בפחות משיעור זה ישנו איסור, מדין 'חצי שיעור'. "כגרוגרת" היא מידה קטנה מכביצה וגדולה מכזית, ובשיעורה המדויק נחלקו הראשונים. מקור המידה הוא מהפסוק "ארץ חיטה ושעורה". וכך אמרו בתלמוד במסכת ברכות מא א: אמר רבי חנן כל הפסוק כולו לשיעורין נאמר חטה דתנן וכו'. שעורה דתנן וכו', גפן כדי רביעית יין לנזיר, תאנה כגרוגרת להוצאת שבת. עם זאת הובא שם בתלמוד דעת החולקים, ששיעורים אלה הם הלכה למשה מסיני, והפסוק אינו אלא אסמכתא. מידת "כגרוגרת" נזכרה במשנה מספר פעמים בהקשרים שונים: הוצאה - במסכת שבת נזכרת מידה זו לשיעור מלאכת הוצאה בשבת מרשות היחיד לרשות הרבים או להפך, שמתחייבים עליה: ”המוציא אוכלים כגרוגרת, חייב שבת” (משנה, מסכת שבת, פרק ז', משנה ד') עירוב חצרות - במסכת עירובין נזכר שיעור הגרוגרת לכמות הנצרכת על מנת לערב עירובי חצרות: .”כמה הוא שיעורו? בזמן שהן מרובין, מזון שתי סעודות לכולם. בזמן שהן מועטין, כגרוגרת להוצאת שבת לכל אחד ואחד” (משנה, מסכת עירובין, פרק ז', משנה ח'). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מופיעה רק דעת הרמב"ם ביחס גרוגרת-ביצה. בגודל התאנה שבה משערים נכתב במשנה במסכת כלים ”כגרוגרת שאמרו, לא גדולה ולא קטנה אלא בינונית. רבי יהודה אומר: הגדולה שבארץ ישראל היא הבינונית שבמדינות” (משנה, מסכת כלים, פרק י"ז, משנה ז'.). בעלי התוספות הוכיחו מדברי התלמוד כי שיעור הגרוגרת הוא יותר משיעור כזית, אך פחות משיעור כביצה. במסכת עירובין כתוב ששיעור שתי סעודות הם 18 גרוגרות. לדעת רבי יוחנן בן נורי, שכשיטתו פסק הרמב"ם, שיעור סעודה הוא שלוש ביצים, ונמצא ששיעורם של 2 סעודות שהם 18 גרוגרות שווה ל-6 ביצים. לפי זה שיעור גרוגרת הוא כשליש ביצה. כפי שנכתב לעיל שיעור "כגרוגרת" תלוי בשיעור "כביצה", והוא שיעור השנוי במחלוקת באחרונים: לדעת הרב חיים נאה ששיעור הביצה במידות זמנינו הוא 57.6 סמ"ק, נמצא ששיעור כגרוגרת הוא 19.2 סמ"ק. לדעת החזון איש שיעור כביצה הוא 100 סמ"ק, ולדבריו נמצא ששיעור כגרוגרת הוא 33.3 סמ"ק. רשימת מידות, שיעורים ומשקלות בהלכה אנציקלופדיה תלמודית ערך "גרוגרת". הערך "מיקרופדיה תלמודית:גרוגרת", באתר ויקישיבה רש"י על מסכת ברכות, דף מ"א, עמוד א'. ועיין עוד רש"י על מסכת מנחות, דף נ"ד, עמוד ב' שמשמע מדבריו שתאנה יבשה היא כחצי מתאנה לחה. על תלמוד בבלי, מסכת עירובין, דף פ', עמוד ב'. דף פ', עמוד א'. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.